PAŞA Həyat

PAŞA Həyat — Azərbaycanın həyat sığortası üzrə ixtisaslaşmış sığorta şirkəti. Azərbaycanın ən iri holdinqlərindən biri olan PAŞA Şirkətlər Qrupunun bir hissəsidir. PAŞA Həyat Sığortanın baş ofisi Bakıda yerləşir.

Ümumi sığorta yığımlarına görə ölkə üzrə sığorta bazarında lider şirkətdir. 31 dekabr 2021-ci il tarixinə olan məlumata əsasən şirkətin ümumi aktivlərinin həcmi 410 mln. 798 min AZN təşkil edir.

Agile idarəetmə prinsipinə keçid edən ilk həyat sığortası şirkətidir.

"PAŞA Həyat" ASC İcbari Sığorta Bürosunun üzvüdür.

 Tarixi 

“PAŞA Holdinq” şirkətlər qrupuna daxil olan “PAŞA Həyat Sığorta” Açıq Səhmdar Cəmiyyəti 24 noyabr 2010-cu il tarixində Azərbaycan Respublikası Vergilər Nazirliyi tərəfindən dövlət qeydiyyatına alınaraq Azərbaycan Respublikası Maliyyə Nazirliyinin 14.02.2011-ci il tarixli lisenziyası əsasında həyat sığortası sahəsi üzrə xidmətlərin həyata keçirilməsi istiqamətində fəaliyyət göstərir.

Təsis olunduğu zaman “PAŞA Həyat Sığorta” ASC-nin nizamnamə kapitalı 7.000.000 (yeddi milyon) AZN təşkil edirdisə, fəaliyyətinin ilk 3 ilinin nəticəsi olaraq Cəmiyyətin nizamnamə kapitalı 5,75 dəfə artırılaraq, hazırda 40.250.000 (qırx milyon iki yüz əlli min) manata çatdırılmışdır.

 İdarəetmə 
 Səhmdarlar 

"PAŞA Həyat Sığorta" Açıq Səhmdar Cəmiyyətinin səhm paylarının 100 %-i PAŞA Holdinq MMC-yə məxsusdur.

 İdarə Heyəti 

 Ülviyyə Cabbarova — İdarə Heyətinin sədri
 Fərid Abdullayev - İdarə Heyəti sədrinin müavini 
 Dilarə Babayeva — İdarə Heyətinin üzvü

 Məhsullar 

 Həyatın Yaşam Sığortası
 İcbari Həyat Sığortası
 Korporativ Həyat Sığortası
 “Həyata bağlan” sığortası
 Kredit Həyat Sığortası
 Uşaqlar üçün Həyat Sığortası

 Beynəlxalq nüfuz / tanınma  
PAŞA Həyat bir neçə dəfə beynəlxalq və yerli kütləvi informasiya vasitələri (KİV) tərəfindən müxtəlif istiqamətlər, o cümlədən sığorta haqları yığımı və həyata keçirilən ödənişlər və s. üzrə Azərbaycan sığorta bazarının lideri kimi tanınıb:
	2014: "Azərbaycanın mədəni irsinin təbliğində xidmətlərə görə" nominasiyası üzrə Azərbaycan Respublikasının Mədəniyyət və Turizm Nazirliyinin "Milli irs" mükafatı.
	Rumıniyanın Braşov şəhərində keçirilən “FIAR 2015 - Beynəlxalq Sığorta və Təkrarsığorta Forumu”nda xüsusi beynəlxalq mükafat.
	2015: "National Brand of Azerbaijan" mükafatı.
	2016: Böyük Britaniyanın nüfuzlu “Luxury Lifestyle” şirkəti tərəfindən beynəlxalq mükafat.

 Həmçinin bax 

 PAŞA Bank

 İstinadlar 

 Mənbə 

 “PAŞA Həyat Sığorta” ASC müddətsiz lisenziya alıb

 Xarici keçidlər 





 "PAŞA Həyat" şirkəti "Təmiz Şəhər" ASC ilə birgə "Yaşıl Ofis" layihəsinə başlayıb

Kateqoriya:Paşa Holdinq